AIT มีโอกาสปรับประมาณการกำไรปีนี้ลงพร้อมชี้แนวโน้ม 2Q58 ใกล้เคียง 1Q/58
โบรกฯมองราคาหุ้น AIT จะถูกกดดันจากการปรับประมาณการกำไรปีนี้ของ Consensus ลงจาก 700 ล้านบาท เหลือราว 550-580 ล้านบาท ประกอบกับแนวโน้มไตรมาส 2/58 คาดกำไรใกล้เคียงไตรมาส1/58 แต่ลดลง 48% เทียบช่วงเดียวกันของปีก่อนและขาดปัจจัยบวกใหม่ในระยะสั้น
28 พ.ค. 2558

บล.โนมูระ พัฒนสิน ระบุในบทวิเคราะห์วันนี้(28 พ.ค.) ว่า บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ ภาพรวมธุรกิจของ AIT ยังไม่น่าสนใจ ปัจจุบันบริษัทมี Backlog มูลค่า 2,373 ล้านบาท (รับรู้รายได้ปีนี้ราว 75%) และมีงานอยู่ระหว่าง Bid มูลค่า 1,478 ล้านบาท
อย่างไรก็ดีงานขนาดใหญ่ของภาครัฐที่ล่าช้า ทำให้ผู้บริหารแสดงความกังวลต่อแนวโน้มรายได้ครึ่งหลังปี58 และมีโอกาสปรับเป้าหมายรายได้ ปี 2558 ลงจาก 6,800 ล้านบาท เหลือราว 5,000-5,500 ล้านบาท รวมทั้งมีแผนปรับราคาเสนองานเพื่อเพิ่มโอกาสได้งานใหม่ และคุมค่าใช้จ่ายเพื่อรักษาอัตรากำไรสุทธิ (Net margin) ไม่ต่ำกว่า 10%
เชื่อว่าราคาหุ้น AIT จะถูกกดดันจากการปรับประมาณการกำไรปีนี้ของ Consensus ลงจาก 700 ล้านบาท เหลือราว 550-580 ล้านบาท ประกอบกับแนวโน้มไตรมาส 2/58 คาดกำไรใกล้เคียงไตรมาส1/58 แต่ลดลง 48% เทียบช่วงเดียวกันของปีก่อนและขาดปัจจัยบวกใหม่ในระยะสั้น